# Hensikt

Hindre smittespredning til pasienter og /eller personale fra søl av blod og andre kroppsvæsker som kan inneholde sykdomsfremkallende mikroorganismer.

# Omfang

Gjelder søl av blod og kroppsvæsker i sykehusets avdelinger.  
I laboratorier og spesialavdelinger følges de rutiner / prosedyrer som avdelingsledelsen har bestemt.

# Grunnlagsinformasjon

Blod, serum, sårsekret og kroppsvæsker fra lukkede hulrom i kroppen ( f.eks spinalvæske, pleuravæske, fostervann ) kan blant annet inneholde høye konsentrasjoner av hepatitt - B (HBV) hepatitt -C (HCV) eller HIV. Spytt, oppkast, avføring elle urin inneholder vanligvis små konsentrasjoner av HBV, HCV eller HIV såfremt de ikke er synlig blodtilblandet. **Ved kjent eller mistenkt smitte med HBV, HCV eller HIV, skal alle kroppsvæsker behandles likt.**

Avføring og sekreter kan inneholde store mengder sykdomsfremkallende bakterier eller virus f.eks rotavirus, adenovirus, Norwalk virus, shigellabakterier, salmonellabakt.

Ved fare for at smittestoff i søl kan overføres til pasienter eller personell, må man desinfisere i forbindelse med at man fjerner sølet av kroppsvæsker / infeksiøst materiale( flekkdesinfeksjon). Faren for smitteoverføring er størst når sølet befinner seg på flater med hudkontakt(f.eks arbeidsbenker). Desinfeksjon med Virkon 1% eller Perasafe er mest effektivt, men bruk av Desinfeksjonssprit 70% er akseptabelt til desinfeksjon av rengjorte flater. Sprit trenger dårlig inn i organisk materiale.

## Høringsinstanser:

\* Avdelingssykepleiere

# Arbeidsbeskrivelse

## Ansvar

Revisjon: Hygienesykepleier   
Tilrettelegging for gjennomføring: AvdelingsledelsenDen enkelte ansatte har ansvar for å følge prosedyren  
Den som søler med organisk materiale skal selv tørke opp/desinfisere området.  
Den som oppdager at pasienter har sølt skal tørke opp/desinfisere området.

## Handling

**ULIKE FORMER FOR DESINFEKSJON:**

**Overflatedesinfeksjon (horisontale flater, inventar og gulv):**

Gulv og inventar trenger som oftest bare mekanisk rengjøring med rengjøringsmiddel og vann. Desinfeksjonsmidler skal ikke brukes i forbindelse med rutinemessig rengjøring.  
Desinfeksjonsmidler brukes når det er sølt med smittefarlig materiale. Se pkt. 4.3

**Flekkdesinfeksjon (ved søl av infisert materiale):**

Ved søl med *infisert materiale / blod,* skal den som søler eller oppdager slikt søl straks foreta flekkdesinfeksjon.   
Begrens desinfeksjon til område som er synlig tilsølt / forurenset.  
Flekkdesinfeksjon er som regel tilstrekkelig ved søl på gulv og inventar.  
Metode for flekkdesinfeksjon: Se pkt. nedenfor.

**Generell desinfeksjon (pussvask av lokaler):**

Generell desinfeksjon av horisontale flater og inventar anbefales når lokaler og inventar er svært nedsølt, eller ved opphør av isolasjonsregimet, streng isolasjon.  
Ved grov forurensning fjernes det meste av sølet før desinfeksjonsmiddelet påføres.   
Bruk alltid hansker og cellestoff for å fjerne det infiserte sølet. Dette avfallet behandles som smitteførende avfall.

Desinfeksjonsmiddelet påføres med klut/svamp ( synlig væskefilm, men ikke være "dryppvått").Bruk aldri sprayflaske, høytrykkssprøyte eller lignende.

Ved opphør av isolasjon, bruk påkledning i henhold til isolasjonsregimet.  
Hansker og beskyttelsesfrakk brukes alltid. Dører og vinduer holdes lukket under virketiden.

Opphør av isolasjon; se under de ulike isolasjonsregimene.

Etter angitt virketid utføres vanlig mekanisk rengjøring med rengjøringsmiddel og vann. Etter desinfeksjon med Virkon, fjern desinfeksjonsmiddelet med rent vann. Desinfeksjonssprit 70% fordamper. Skal ikke vaskes av.

**FLEKKDESINFEKSJON:**

**Større mengder søl på gulv og inventar:**

Ved kjent eller mistenkt **blodsmitte** desinfiser med **Virkon 1%**.Ved kjent eller mistenkt smitte med **mycobakterier(tuberkulose)** desinfiser med **Perasafe** med virketid 30 minutter

\*Sølet fjernes med cellestoff.  
**BRUK HANSKER , beskyttelsesfrakk og evt. øyebeskyttelse**. Cellestoff og hansker kastes som smitteførende avfall.

\*Fukt området med desinfeksjonsmiddel, påfør desinfeksjonsmiddelet med klut eller svamp. Gni godt på det tilsølte området: Synlig væskefilm, ikke "dryppvått"  
Virketid 10 minutter på rengjorte flater. 30 minutt på ikke rengjorte flater.

\*Fjern rester av desinfeksjonsmiddelet med rent vann (klut / cellestoff og hansker).

**Mindre mengder søl på gulv og inventar:**

\*Sølet fjernes med cellestoff, vask området. BRUK HANSKER. Desinfeksjonssprit 70% skal bare brukes på rengjorte flater!  
\*Fukt cellestoff med Desinfeksjonssprit 70% og legg dette på det tilsølte området. Cellestoffet skal holde seg fuktig i minst 2 minutter.

\*Alternativ:  
Tørk over området med en klut /cellestoff godt fuktet med Desinfeksjonssprit 70% (synlig væskefilm ).Spriten skal fordampe. Gjenta prosedyren slik at **virketiden blir minst 2 min**

**HUSK!  
Desinfeksjonssprit skal bare brukes på rengjorte flater!  
Desinfeksjonssprit skal lufttørke / fordampe, IKKE vaskes av !!  
Ikke bruk sprit på bonede gulv, fjerner boningen og setter flekker.**

**Ikke kjent eller mistenkt smitte:**

Dersom det ikke foreligger kjent eller mistenkt smitte, kan følgende retningslinjer følges:

**Søl på gulv, vegger og flater som ikke har hudkontakt: Rengjøring**

\*Ta på engangshansker  
\*Foreta grundig avtørking med cellestoff fuktet med rent vatn eller såpevann.  
\*Alt synlig søl fjernes / vaskes bort. "Løs opp" inntørkede flekker med vann.  
\*Hansker og alt brukt cellestoff kastes som vanlig avfall.

UNNTAK: PÅ BARNEAVDELING DESINFISERES ALT SØL PÅ GULV.

**Søl på flater som har hudkontakt:Desinfeksjon** (f.eks bordplater, arbeidsbenker,brytere, håndtak, medisinsk teknisk utstyr m.m)

**\***Ta på engangshansker, fjern synlig søl med f.eks cellestoff /vann, kastes som vanlig avfall  
\*Desinfiser området med Virkon 1%, Klorpreparat eller Desinfeksjonssprit 70%  
\*Virkon 1% og Perasafe: virketid 10 minutter, vask av desinfeksjonsmiddelet

***Den som forårsaker søl, skal selv fjerne sølet på forsvarlig måte.***

# Referanser

"Desinfeksjon og sterilisering i helsevesenet", Statens legemiddelkontroll 1988.  
"Kjemiske desinfeksjonsmidler til bruk i helse- og sykepleie", Statens legemiddelkontroll 1995